CELEX: 32015D0674
Language: sl
Date: 2015-04-20 00:00:00
Title: Sklep Sveta (EU) 2015/674 z dne 20. aprila 2015 o sprejetju spremenjenega Sporazuma o ustanovitvi Generalne komisije za ribištvo v Sredozemlju v imenu Evropske unije

30.4.2015   
            
            
               SL
            
            
               Uradni list Evropske unije
            
            
               L 111/1
            
         SKLEP SVETA (EU) 2015/674
   z dne 20. aprila 2015
   o sprejetju spremenjenega Sporazuma o ustanovitvi Generalne komisije za ribištvo v Sredozemlju v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju soglasja Evropskega parlamenta,
   ob upoštevanju naslednjega:
   
               (1)
            
            
               Sporazum o ustanovitvi Generalne komisije za ribištvo v Sredozemlju (GFCM) (v nadaljnjem besedilu: Sporazum) je bil oblikovan in odobren na 5. zasedanju Konference FAO leta 1949 in je začel veljati 20. februarja 1952.
            
         
               (2)
            
            
               Evropska skupnost je postala pogodbenica GFCM, ko je Svet sprejel Sklep 98/416/ES (1).
            
         
               (3)
            
            
               Kot posledica začetka veljavnosti Lizbonske pogodbe dne 1. decembra 2009 je Evropska unija nadomestila in nasledila Evropsko skupnost.
            
         
               (4)
            
            
               Dne 15. novembra 2013 je Svet Komisijo pooblastil, da se v imenu Unije pogaja o spremembah Sporazuma v zvezi z zadevami, ki so v pristojnosti Unije.
            
         
               (5)
            
            
               Države članice in Komisija so pogajanja izvedle glede na svoja področja pristojnosti v skladu s pooblastilom in v tesnem sodelovanju.
            
         
               (6)
            
            
               Pogajanja so se uspešno zaključila na zasedanju GFCM od 19. do 24. maja 2014. Na tem zasedanju je GFCM potrdila besedilo spremenjenega Sporazuma.
            
         
               (7)
            
            
               Namen sprememb Sporazuma je posodobiti GFCM in okrepiti njeno vlogo pri ohranjanju ribolovnih virov na področju njene pristojnosti.
            
         
               (8)
            
            
               Cilji, splošna načela in naloge GFCM so bili spremenjeni in razširjeni, da bi se zagotovila dolgoročno ohranjanje ter trajnostna uporaba živih morskih virov in njihovega okolja.
            
         
               (9)
            
            
               Spremenjeni Sporazum je v skladu z načeli skupne ribiške politike Unije. Zato je v interesu Unije, da sprejme spremenjeni Sporazum –
            
         SPREJEL NASLEDNJI SKLEP:
   Člen 1
   Spremenjeni Sporazum o ustanovitvi Generalne komisije za ribištvo v Sredozemlju se odobri v imenu Unije.
   Besedilo spremenjenega Sporazuma je priloženo temu sklepu.
   Člen 2
   Predsednik Sveta imenuje osebo, ki je pooblaščena, da v imenu Unije FAO uradno obvesti o tem, da je Evropska unija sprejela spremenjeni Sporazum (2).
   Člen 3
   Ta sklep začne veljati na dan sprejetja.
   
      V Luxembourgu, 20. aprila 2015
      
         
            Za Svet
         
         
            Predsednik
         
         J. DŪKLAVS
      
   
   
      (1)  Sklep Sveta 98/416/ES z dne 16. junija 1998 o pristopu Evropske skupnosti h Generalni komisiji za ribištvo v Sredozemlju (UL L 190, 4.7.1998, str. 34).
   
      (2)  Generalni sekretariat Sveta bo v Uradnem listu Evropske unije objavil datum začetka veljavnosti spremenjenega Sporazuma.